સ્પંદન ટ્રસ્ટ દ્વારા આ સામાજિક પ્રવૃત્તિ કરવા માટે માનસી પરમાર તથા તેના મિત્રોએ અનેક દિવસો અગાઉથી હોસ્ટેલ તથા કોલેજના વિદ્યાર્થીઓ પાસેથી ફાળો એકત્ર કરવાનું શરૂ કરી દીધું હતું. ફાળાની રકમ પૂરતા પ્રમાણમાં એકત્ર કર્યા બાદ સ્પંદન ટ્રસ્ટના સભ્યોએ કઇ સામાજિક પ્રવૃત્તિ કરવી તે અંગે ચર્ચા વિચારણા કરી હતી. આખરે ઝૂંપડપટ્ટી વિસ્તારના બાળકોને ફળોના વિતરણ માટેનો કાર્યક્રમ યોજવાનું રાજકોટ સ્પંદન ટીમ દ્વારા નક્કી કરવામાં આવ્યું હતું.